עומר שריף

עומָאר א-שַׁריף (בערבית: عمر الشريف, תעתיק מדויק: עמר אלשריף; 10 באפריל 1932 – 10 ביולי 2015) היה שחקן מצרי. הוא זכה בפרס גלובוס הזהב לשחקן הטוב ביותר על תפקידו בסרט "דוקטור ז'יוואגו" (משנת 1965), היה מועמד לפרס אוסקר וזכה בשני פרסי גלובוס הזהב נוספים על "לורנס איש ערב" (מ-1962), וכן זכה בפרס סזאר על משחקו בסרט "מר איברהים" (2004). נוסף על כך, היה שריף שחקן ברידג' ברמה גבוהה, ודורג בשיאו בין 50 השחקנים הראשונים בעולם. שריף נולד בשם מישל יוסוף דימיטרי שלהוב (ميشيل يوسف ديمتري شلهوب) בעיר אלכסנדריה שבמצרים, להורים ממוצא סורי-לבנוני נוצרית. הוא סיים לימודי מתמטיקה ופיזיקה באוניברסיטת קהיר. לאחר מכן, החל לעבוד יחד עם אביו יוסוף שלהוב הנגר, אך בשנת 1953 ראה אותו הבמאי המצרי יוסף שאהין והציע לו תפקיד בסרט דובר אנגלית. השם הפרטי של הדמות שגילם בסרט זה הייתה עומאר שריף. לאחר שסרט זה נחל הצלחה, הוא החליט לאמץ שם במה זה. הוא סבר שהשם שריף, שפירושו אצילי, הוא שם בעל משמעות יפה בערבית, וקיווה גם שיפתח לו דלתות לעולם הקולנוע. סרטיו הראשונים בשפה האנגלית היו "לורנס איש ערב" עם טובי שחקני הוליווד, כמו פיטר או'טול, משנת 1962 ו"דוקטור ז'יוואגו" (1965), על-פי ספרו של בוריס פסטרנק, שזיכה את שריף בפרס גלובוס הזהב על תפקידו יורי ז'יוואגו. בשנת 1968 כיכב בסרט "מצחיקונת", לצדה של השחקנית האמריקאית ברברה סטרייסנד, שאיתה אף ניהל רומן. שריף היה חובב מרוצי סוסים נלהב, וכן נודע בהתמכרותו להימורים בקזינו ולמשחק הברידג', ואף נדון למאסר על תנאי לאחר שהכה שוטר בקזינו, בעקבות ויכוח. הוא נידב את שמו למשחק ברידג' במחשב. עקב עיסוקיו הוא חי שנים רבות בפריז ובהוליווד, ועל כך לא סלחו לו בתעשיית הקולנוע המצרית והחרימו אותו במשך שנים רבות. ב-1954 כדי להתחתן עם פאתן חמאמה, הכוכבת הגדולה של הקולנוע המצרי באותה עת, היה על שריף להתאסלם תחילה - ולאחר מכן גם שינה את שמו באופן רשמי. חמאמה עזרה לו להתקדם במהירות בעולם הקולנוע המצרי. בשנת 1974 הסתיימו נישואיהם ולהם ילד, טארק שריף, ששיחק את יורי בן ה-8 בסרט "דוקטור ז'יוואגו". במאי 2015 פורסם כי שריף חולה במחלת אלצהיימר. שריף הלך לעולמו ב-10 ביולי 2015, והוא קבור בחלקה בעיר קהיר, בירת מצרים. שריף היה שחקן ברידג' נלהב ברמה גבוהה, ודורג בין 50 השחקנים הראשונים בעולם. הוא כתב את מדור הברידג' בעיתון "שיקגו טריביון" וכן כתב כמה ספרי הדרכה בברידג'. שריף היה בעליה של קבוצת ברידג' מקצוענית שהופיעה במשחקי ראווה. פרט לשריף, השחקן המפורסם ביותר בקבוצת הברידג' היה השחקן האיטלקי ג'ורג'ו בלאדונה. "רוק בקסבה" 2013 "10,000" 2008 "לילה אחד עם המלך" 2006 "ים של אש" 2004 "מר איברהים" 2003 "שוטר על תנאי" 2001 "הלוחם ה-13" 1999 "מסעות גוליבר" 1996 "זכרונות מהלילה" 1991 "סודי ביותר!" 1984 "קרח ירוק" 1981 "ג'אגרנאוט" 1974 "צ'ה!" 1969 "זהב מק'קנה" 1969 "הפגישה" 1969 - סרטו של סידני לומט "מצחיקונת" 1968 "מרלין" 1968 "מיירלינג" 1968 (Mayerling - MGM) טרגדיה רומנטית אודות רודולף נסיך אוסטריה "ליל הגנרלים" 1967 "ג'ינגיס חאן"" 1965 "דוקטור ז'יוואגו" 1965 "הרולס רויס הצהובה" 1965 "לורנס איש ערב" 1962 "נהר האהבה" 1960 מדיה וקבצים בנושא עומר שריף בוויקישיתוף עומר שריף, במסד הנתונים הקולנועיים IMDb (באנגלית) עומר שריף, באתר "אידיבי", מאגר הידע העברי לקולנוע ישראלי ועולמי עומר שריף, באתר AllMovie (באנגלית) עומר שריף, באתר Rotten Tomatoes (באנגלית) עומר שריף, במסד הנתונים הקולנועיים KinoPoisk (ברוסית) עומר שריף, באתר MusicBrainz (באנגלית) עומר שריף, באתר Discogs (באנגלית) נירית אנדרמן, שחקן הקולנוע המצרי עומר שריף מת בגיל 83, באתר הארץ, 10 ביולי 2015 השחקן עומר שריף מת בגיל 83, באתר וואלה, 10 ביולי 2015 מרב יודילוביץ', נסיך מצרים: פרידה מעומר שריף, באתר ynet, 11 ביולי 2015 איל שגיא ביזאוי, עומר שריף: השחקן שהמצרים אהבו להתגאות בו אבל לא תמיד ראו בו מצרי אמיתי, באתר הארץ, 17 ביולי 2015 Omar SHARIF WBF, WBF הסבר על ה"דודל" (שרבוט גוגל) שפרסמה גוגל לציון יום הולדתו ה-86 של עומר שריף, באתר מנוע החיפוש "גוגל" (באנגלית) עומר שריף, באתר "Find a Grave" (באנגלית) עומר שריף, באתר אנציקלופדיה בריטניקה (באנגלית) גואל פינטו‏, פרס על מפעל חיים לשחקן עומר שריף, באתר וואלה, 14 באוגוסט 2003 שחקן הקולנוע עומר שריף לקה באלצהיימר, באתר ynet, 26 במאי 2015 Eric Zorn, "Bridges to the past", Chicago Tribiune December 29,2015